Samarqandda uch oyda 1477 ta holatda ekologiyaga zarar yetkazilgani aniqlandi

Samarqand viloyati Ekologiya va atrof-muhitni muhofaza qilish boshqarmasi xodimlarining joriy yilning I choragi davomidagi faoliyati sarhisob qilindi. Ekologiya davlat qo‘mitasi matbuot xizmatining xabar berishicha, fuqarolar tomonidan uch oy ichida 1477 ta qonunbuzilish holatlari sodir etilgan.
Yo‘nalishlar kesimida qoidabuzarliklar quyidagicha:
Aniqlangan holatlar yuzasidan qonunbuzarlarning barchasiga Ma’muriy javobgarlik to‘g‘risidagi kodeksning tegishli moddalariga asosan, ma’muriy bayonnomalar rasmiylashtirildi. Natijada 748,4 mln so‘m jarima belgilangan. Qolaversa, 98 ta holatda 279,9 mln so‘m tabiatga yetkazilgan zarar hisoblangan.

Viloyat ekologiya boshqarmasining ma’lum qilishicha, hozirga qadar shundan 470,9 mln so‘m miqdorida jarima va 209,8 mln so‘m zararlar davlat foydasiga undirilgan. Mazkur raqamlardan ko‘rinib turibdiki, qolgan 277,4 mln so‘m jarima hamda 70,8 mln so‘m zarar undirilmagan.